PTT-PTTEP รับอานิสงส์! ราคาน้ำมันดีดกลับ รอประชุม OPEC+ เก็งไม่รีบเพิ่มกำลังการผลิต
PTT-PTTEP รับอานิสงส์! ราคาน้ำมันดีดกลับ รอประชุม OPEC+ เก็งไม่รีบเพิ่มกำลังการผลิต โบรกฯแนะนำ “ซื้อ” 
PTT-PTTEP รับอานิสงส์! ราคาน้ำมันดีดกลับ รอประชุม OPEC+ เก็งไม่รีบเพิ่มกำลังการผลิต ทางโบรกฯแนะนำ “ซื้อ” เพราะจะได้รับอานิสงส์
4 มี.ค. 2564

ผู้สื่อข่าวรายงานว่า ภาพใหญ่ประเด็นที่ตลาดให้น้ำหนักวันนี้ (4 มี.ค.64) รอผลประชุม OPEC+ โดยเมื่อคืนราคาน้ำมันดิบโลกพลิกมาปรับเพิ่มขึ้นแรง 2.6% โดยปัจจัยหนุนจากฝั่ง Supply
ตลาดเก็งก่อนจะรู้ผลการประชุม OPEC+ คาดประเทศผู้ผลิตน้ำมันจะไม่รีบเพิ่มกำลังการผลิตน้ำมันในเดือน เม.ย.64 (ข้อตกลง OPEC+ คือปรับลดกำลังการผลิต 8.1 ล้านบาร์เรล/วัน เดือน ก.พ.-มี.ค.64) หลังจากเมมื่อวานบางประเทศสมิกที่ผลิตน้ำมันสำคัญ ได้ความเห็นต่อสื่อว่ามีแนวคิดคงกำลังการผลิตไว้ในเดือน เม.ย.64 อย่างไรก็ตามยังต้องติดตามผลการตัดสินใจของ ซาอุฯ คืนนี้
ส่วน EIA เมื่อวานรายงาน สต็อกการกลั่นน้ำมันเชื้อเพลิงลดลงมากที่สุดนับตั้งแต่ปี 2546 เหลือ 143 ล้านบาร์เรล เช่นเดียวกับ สต็อกน้ำมันเบนซินลดลงเหลือ 243.5 ล้านบาร์เรล
ฝั่งความต้องการน้ำมันยังคงมีแรงหนุนจาก กระแสการฉีดวัคซีนทั่วโลก โดยเฉพาะในสหรัฐ, การ Reopen ภาคธุรกิจ ล่าสุดเมื่อวาน มาเกา ทางรัฐบาลเปิดอนุญาตให้คนเข้าสู่คาสิโนโดยไม่ต้องแสดงผลการทดสอบโควิด-19 , ภาคการผลิตแต่ละประเทศเห็นสัญญาณแข็งแกร่ง สะท้อนจากตลาดทั้งสัปดาห์ รายงาน PMI ภาคการผลิตทั่วโลกที่ออกมาดี อาทิ สหรัฐ PMI ทำจุดสูงสุดในรอบ 29 เดือน, เยอรมัน ทำจุดสูงสุดในรอบ 3 ปี
สำหรับราคาน้ำมันดิบที่ปรับเพิ่มขึ้นแรงและยังยืนเหนือ 60 เหรียญฯ สูงกว่าสมมติฐานที่ บล. เอเซีย พลัส  คาดทั้งปี 50 เหรียญ
อีกทั้งทาง บล. เอเซีย พลัส   ประเมิน Sentimant บวกต่อ SET index ในวันนี้ได้ เนื่องจากหุ้นกลุ่มน้ำมันคิดเป็น 20% ของ SET Index หากปรับขึ้น จะทำให้ตลาดหุ้นไทยปรับตัวขึ้น และเป็นบวกต่อหุ้นพลังงาน อย่าง บริษัท ปตท. จำกัด (มหาชน) หรือ PTT ยังคงแนะนำ “ซื้อ” ราคาเป้าหมาย 48.50 บาท
ประกอบกับ บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ยังคงแนะนำ “ซื้อ” ราคาเป้าหมาย 118 บาท
โดยทั้งสองราคาหุ้นยัง Laggard ราคาน้ำมันดิบค่อนข้างมาก สังเกตได้จาก PTT ราคาหุ้นยับตั้งแต่ต้นปีถึงปัจจุบันยัง ติดลบ 3.5% ขณะที่ PTTEP เพิ่มขึ้น 15% ขณะที่ราคาน้ำมันดิบปรับเพิ่มขึ้นมา 23.6%
 
 